google/wiki40b huggingface dataset:
Storkyrkans kör

Storkyrkans kör er, sammen med kirkemusikerne, stammen for den musikalske virksomheten i Storkyrkan, Stockholms domkirke. Koret dannet således sammen med Gustaf Sjökvists kammarkör den sanglige rammen rundt bryllupet mellom kronprinsesse Victoria og Daniel Westling.
Koret har om lag 40 medlemmer (avhengig av hvor mange som trenges for de respektive verk) og virksomheten omfatter først og fremst konsertvirksomhet i Storkyrkan, gudstjenestemusikk, turnéeer samt radio-, TV- og grammofoninnspillinger. Koret gjør som regel en utenlandsturné per år og deltar i ca 20 konserter.
Repertoaret varierer fra tidlig gregoriansk musikk fram til nåtiden og nyskrevet musikk. Blant de tilbakevendende verkene finnes Händels Messias som koret har framført i Storkyrkan mer enn 100 ganger i løpet av de siste 40 årene, samt dessuten også fremført i andra kirker.
Korets leder i mer enn 40 år er Gustaf Sjökvist.
Gymnastikk under Samveldelekene 1998

Gymnastikk under Samveldelekene 1998. Gymnastikk var en av flere sporter under de sekstende samveldelekene som ble arrangert i Kuala Lumpur i Malaysia i perioden 11. til 21. september 1998. Det var fjerde gangen gymnastikk var med på programmet i Samveldelekene. Det ble konkurrert i 14 turnøvelser, hvorav åtte øvelser for menn og seks for kvinner, samt fem øvelser i rytmisk gymnastikk for kvinner. Australia ble beste nasjon med ni gullmedaljer foran Canada med fem.
Holly Holm

Boksing

Hun innehar flere verdensmestertitler i en rekke små forbund og regnes som en av verdens beste i sin klasse. 16. april 2013 annonserte Holm at hun vil legge opp som bokser og fortsette med en karriere som MMA-utøver. Meldingen kom som et punktum i forhandlinger med å få til en tittelkamp mellom Holm og norske Cecilia Brækhus, som innehar de 4 største og viktigste boksebeltene i weltervekt og har forsvart dem gang på gang.
Sentralvulkan

Sentralvulkan er en vulkan hvor magmaen strømmer gjennom et rør slik at det dannes en enkeltstående vulkankjegle.
Sentralvulkaner utvikler seg over hundretusen års aktivitet over aktive magmakamre. Sentravulkaner kan dermed ha en stor vulkankjegle, som eksempelvis Hekla, eller bare være små forhøyninger, som Reykjanes-systemet.
Sentralvulkaner kan danne kalderaer dersom overflatenære magmakamre kollapser.
Vulkaner opptrer ofte i systemer forbundet med underjordiske magmarør, og særlig på Island brukes begrepet «sentralvulkan» om vulkanene med de største magmakamrene.
Tilhørigheten til et bestemt vulkansystem fastslås vanligvis ved hjelp av vulkansteinens kjemiske sammensetning, da hvert system har sitt eget «fingeravtrykk».

Kilder

Sentralvulkan i Store norske leksikon
Norgesmesterskapet i basketball for kvinner U19

Norgesmesterskapet i basketball for jenter under 19 år, er en årlig basketballturnering for U19-lag.
Kjersti Stenseng

Biografi

Stenseng kommer fra Kvam i Nord-Fron kommune i Oppland. Hun er datter av Gunnar Tore Stenseng.
Hun sitter i Arbeiderpartiets sentralstyre fra 2011, og er tidligere statssekretær og politisk rådgiver i Kulturdepartementet.
Stenseng har jobbet også som festivalsjef for Peer Gynt-stemnet, festivalsjef for Norsk Litteraturfestival, og HR- og frivillighetssjef for Ungdoms-OL 2016.
Ved stortingsvalget 2013 var Stenseng 4. kandidat for Oppland Arbeiderparti, etter at hun på nominasjonsmøtet tapte kampvoteringen om tredjeplassen mot Stine Renate Håheim, med 53 mot 68 stemmer. Hun var i stortingsperioden 2013–2017 1. vara til Stortinget.
Hun er samboer med idrettspresident Tom Tvedt.
The Float at Marina Bay

The Float at Marina Bay («Flåta i Marina Bay»; kinesisk: 滨海湾浮动舞台; malayisk: Pentas Terapung Teluk Marina; tamilsk: மரீனா பே மிதக்கும் மேடை), stilisert som The Float@Marina Bay, er verdens største flytende scene. Den ligger i den nordlige delen av Marina Bay i Singapore.
Flåta er lagd av stål, og er 120 meter lang og 83 meter brei. Den kan bære opptil 1 070 tonn. Den har en tilskuerkapasitet på om lag 30 000. Den sto ferdig i 2007, og brukes til både kulturelle oppvisninger, idrettsarrangementer og utstillinger.
Germanwings

Historie

Selskapet ble stiftet i 1997 som Eurowings Flug GmbH, og ble omdøpt om til Germanwings GmbH 27. oktober 2002. Selskapet er heleid av Lufthansa etter oppkjøpet 1. januar 2009. Selskapet var det første lavprisflyselskapet i Tyskland som startet å tilby gjennomgående billetter.
24. mars 2015 styrtet Germanwings Flight 9525 ca. 100 km nord for Nice. Flyet var en Airbus A320 som var på vei fra Barcelona til Düsseldorf. 144 passasjerer, to piloter og et kabinpersonale på fire omkom alle i ulykken. Få dager etter ulykken ble det bekreftet av franske og tyske etterforskere at styrmann Andreas Lubitz styrtet flyet med vilje.
Béla Bartók

Bakgrunn

Bartóks far, Béla Bartók den eldre, var direktør for en landsbruksskole og spilte cello i et amatørorkester. Moren, Paula Bartók, født Voit, var lærerinne. Bartók hadde en ungre søster ved navn Elza (født 1885). Etter farens tidlige død i 1888 overtok moren oppdragelsen alene og gav Bartók hans første klaverundervisning. Fra 1893 fikk han musikk- og komposisjonsundervining i Bratislava. Fra 1899 studerte Bartók klaver og komposisjon i Budapest.

Musiker

Bartók var interessert i folkemusikk og viet en stor del av livet sitt til å studere den ungarske og rumenske musikktradisjonen. I løpet av levetiden samlet han og utga omtrent 2000 folkemelodier. Bartóks egen musikk hadde også sterk innflytelse fra harmonikk og spesielle rytmer hentet fra folkemusikken. Han var en religiøs fritenker og ble unitar i 1916, da han traff på unitarer mens han samlet folkemusikk i Transilvania. Hans sønn forble menighetsformann for en unitarisk kirke helt til sin død. Béla Bartók Unitarkirke i Budapest  er oppkalt etter komponisten.
Bartóks tidlige verker var influert av romantikere, blant andre Johannes Brahms, Franz Liszt og Richard Strauss. Senere verk var inspirert av franskmannen Claude Debussy.
Som mange andre i hans periode flyktet han fra nazismen og slo seg ned i USA i 1940.
Bartók fikk diagnosen leukemi, en form for kreft i 1944.
Han komponerte Solosonaten for fiolin for Yehudi Menuhin i 1944.
Johnny Guitar (sang)

«Johnny Guitar» er en amerikansk sang med melodi og tekst av Victor Young og Peggy Lee. Lee fremførte den i slutten av filmen med samme navn fra 1954.
Peggy Lee, Victor Young and His Singing Strings spilte inn sangen i Decca Studios, Los Angeles, 1. mars 1954. Den ble utgitt på 78-platen og singlen Decca 9 29076 samme år.Arild Andresen, piano med gitar og bass spilte den inn i Oslo 11. mars 1955 som første melodi i medleyen «Klaver-Cocktail Nr. 1» sammen med «Hymne á l'amour» og «Douce France». Medleyen ble utgitt på 78-platen His Master's Voice A.L. 3513.

Norsk versjon

Signaturen Textman har skrevet en svensk tekst som den norske bygger på. Den norske tittelen er «Johnny Gitar».
Holland kraftverk

Holland kraftverk er et varmekraftverk i Shelby County i Illinois, USA. Anlegget har en installert produksjonskapasitet på 695 MW, fordelt på 2 turbiner. Operatør er energiselskapet Tenaska Frontier Partners Ltd. 
Kraftverket stod ferdig utbygd i 2002. Brenselkilden er naturgass, subsidiært fyringsolje.
Eurofurence

Eurofurence er ei samling for subkulturen furry som holdes årlig forskjellige steder i Europa. Den starta i 1995 som en privat samling av nitten europeiske furrytilhengere som treftes over Internett. Siden da har deltakertallet økt jevnt, til 782 på Eurofurence 14, som blei holdt i 2008. Navnet til samlinga kommer av ConFurence, ei amerikansk samling som ikke lenger holdes. Navnet viser til at samlinga er europeisk.
Fra år 2000 har ikke samlinga blitt holdt av enkeltpersoner lenger, men heller av den tyske vereinen Eurofurence e. V., som administrerer samlinga.
I motsetning til de fleste amerikanske furrysamlinger foregikk Eurofurence først på ungdomsherberger. Eurofurence blei for første gang holdt på et hotell i 2007 (ringberghaus i Suhl).

Steder

Eurofurence har blitt holdt flere forskjellige steder rundt om i Europa. Den har blitt holdt flest ganger i Tyskland, og hvert eneste år fra og med 2005. Før det varierte det mer, og det har blitt holdt i Sverige, Nederland og Tsjekkia i tillegg til Tyskland. Stedene i Tyskland har også variert, men de siste tre åra har samlinga blitt holdt på samme sted i Tyskland.
Psammodius

Utseende

Små (gjerne ca. 3 millimeter), kraftige, gjerne svarte gjødselbiller.  Hodet er forholdsvis stort, gjerne sekskantet. Pronotum har kraftige, påfallende tverrfurer. Dekkvingene har dype lengdefurer. Beina er kraftige gravebein, forleggene med tre store tenner. Larvene er såkalte scarabaeiforme larver, fete og hvite, mer eller mindre C-formede, med en kraftig hodekapsel, kraftige men ikke spesielt store kjever og tre par korte, kraftige bein.

Levevis

Disse billene har larver som utvikler seg i møkk, noen arter også i kompost. De graver gjerne i løs, sandete jord.
Beauty and the Beast (sang)

«Beauty and the Beast» (oversatt på norsk til «Kjærlighetens sang» og «Evig kjærlighet») er en låt skrevet av Howard Ashman og komponert av Alan Menken for Disney-filmen Skjønnheten og udyret fra 1991. Balladen er inspirert av Broadway-teater.
Låten ble først spilt inn av skuespilleren Angela Lansbury i rollen som tekannen fru Potts. Sangen skildrer forholdet mellom de to hovedfigurene Belle og udyret; om hvordan de har lært å godta hverandres ulikheter og blitt bedre av det. I filmen synges låten samtidig som Belle og udyret danser i en stor ballsal. Den innovative bruken av dataanimasjon i denne scenen ble rost av flere kritikere.
Låten ble også spilt inn som en popduett mellom Celine Dion og Peabo Bryson, som spilles under rulleteksten. Dion skulle egentlig synge låten solo, men filmstudioet var redd hun ikke var kjent nok. Bryson ble dermed valgt til å synge sammen med henne. Denne versjonen ble blant annet utgitt på Dions studioalbum Celine Dion. Tilsvarende sang Wenche Foss låten i den norske filmoversettelsen, mens Torhild Sivertsen og Egil Eldøen sang duettversjonen i rulleteksten. Inger Teien sang en ny oversettelse av låten for rollen i scenemusikalen Skjønnheten og udyret ved Christiania teater i 2014.
Den engelske versjonen vant en Golden Globe og Oscar for beste sang. Den ble nominert til Grammy Awards for beste innspilling og beste låt, og vant for beste filmlåt og beste poplåt av en duo eller musikkgruppe. Lansburys versjon av låten fikk god kritikk, og flere mente at duettversjonen ble dårlig i sammenligning. Singelen ble imidlertid en suksess og gikk til toppen av Billboard Hot 100.
Låten etablerte Dions sangkarrière, og inspirerte flere artister til å lage popinnspillinger av kjente Disney-sanger. Lansburys versjon ligger for øvrig på 62.-plass på det amerikanske filminstituttets liste over filmhistoriens beste filmlåter.
Corpus Christi-demningen

Corpus Christi-demningen er en to-nasjonal dam og vannkraftstasjon under bygging i elva Paraná i det nordlige Argentina (Provincia de Misiones), på grensen med Paraguay. Anlegget er fortsatt (2009) under bygging.
Vannkraftverket skal få installert vannkraftproduksjon på maksimalt 3 000 MW ved 30 000 m³/s vannføring. Elektrisiteten skal etter planen eksporteres til Brasil.
Ovenfor denne, i samme elv, bygges Garabi-Roncador-demningen ut med ferdigstillelse i 2015. Dette vil redusere vannføringen i Corpus Christi-reservoaret.
Prolepse

Prolepse (av gresk prolambanein, «foregripe») betegner i narratologien en form for anakroni, dvs. avvik fra kronologisk framstilling i fortellende tekster. En prolepse er et innslag i teksten som forteller om begivenheter som ligger forut for det punktet i historia der fortellinga i øyeblikket befinner seg. Et relatert begrep er frampek, som gjerne brukes om mer vage hint om hva som skal skje i framtida. Det motsatte av prolepse, at en går bakover i historia, kalles analepse.
Isidro Fabela (kommune)

Isidro Fabela er en kommune i den meksikanske delstaten México. Den hadde 8 788 innbyggere i 2005, og har et areal på 91,46 km². Administrasjonssentrum er Tlazala de Fabela.
Kommunen er oppkalt etter Isidro Fabela, som var utenriksminister under president Venustiano Carranza. Området het opprinnelig Tlazallan på nahuatl, som betyr «mellom jorder».
Mo Hornmusikk

Mo Hornmusikk er et musikkorps med janitsjarbesetning fra Mo i Rana i Nordland.
Korpset ble stiftet 28. mars 1897, og har de siste årene etablert seg som et av Nord-Norges beste amatørkorps. 100-årsjubileet ble feiret med utgivelse av boka Fremad marsj! av Tor Jacobsen.
I årenes løp har flere av Mo Hornmusikks dirigenter og medlemmer mottatt Rana kommunes kulturpris. Korpset selv mottok i 2016 både den kommunale kulturprisen og Kunnskapsparken Helgelands «Samspillpris» etter opprykket til elitedivisjonen i Norgesmesterskapet for janitsjarkorps.
Korpset har et nært samarbeid om anskaffelse og bruk av slagverksinstrumenter med Nordland Janitsjar.
LilyPond

Språket LilyPond

Noter angis som "c", "d", "cis" (hevet) og "ces" (senket).   
Lengde i tid angis med 1, 2, 4, 8, 16, så "a8" er en 1/8-dels "a".
{c1 cis2 d2 ees4 e4 f4 fis4 g8 aes8 a8 ais8 b8 c8}
Språket har ellers mye til felles med TeX og LaTeX der kommandoer starter med "\" (bakover skrå). Taktart angis med "\time", som "\time 3/4" for valsetakt, av andre kommandoer nevnes partiturets tittel (\title), komponist (\composer), papirformat (\paper).
Itakisme

Itakisme (av gresk gresk ήτα ita [ˈita], i gammelgresk ἦτα ē̂ta [êːtaː], begge navn på bokstaven η) er et begrep innen språkvitenskap som egentlig ble brukt innen gresk språkhistorie til å beskrive prosessen der den rundete uttalen av vokaler og diftonger overgikk til den urundete vokalen i. Når begrepet brukes om nordiske forhold, brukes det gjerne i noe videre forstand, slik at det også omfatter avrundingen (delabialiseringen) av diftongen øy til ei, i tillegg til overgangen fra y til i, eller til og med vokalavrunding mer generelt.

Gresk

Det moderne gresk (nygreske) talespråket har betydelig færre vokaler enn det gammelgreske, som i motsetning til nygresk hadde både diftonger og skille mellom korte og lange vokaler. Dels er det itakismen som har preget utviklingen, ved at uttalen av de fem fonemene ē (η), ei (ει), u (υ), ȳ (υι), oi (οι) alle er falt sammen med i (ι, ιώτα iota). For diftongenes del skjedde dette i to steg: først overgang til lange vokaler (oi > y, ei > ē), så til i. På engelsk brukes begrepet iotacism om denne prosessen (på gresk ἰωτακισμός iotakismos), fordi resultatet er den uttalen ι alltid har hatt, mens itacism (parallell til det norske begrepet) bare viser til uttaleutviklingen til bokstaven η.
Til tross for radikale endringer i uttalen, brukes de tidligere skrivemåtene ennå, bortsett fra at ῃ (en lang variant av ει som tidlig overgikk til η) har gått ut av bruk og υι er sjeldent brukt.

Nordiske språk

I nordiske språk er itakismen langt mindre inngripende, og begrenser seg i hovedsak til uttalen av grafemet y som i og diftonger som påvirkes av dette. Dette gjelder det islandske og det færøyske språket som helhet, og flere norske og svenske dialekter.

Islandsk

I moderne islandsk uttale har itakismen gjort seg gjeldende ved at y og ý uttales som i og í, og ved at den gamle diftongen ey, tidligere uttalt øy, har gått over til ei. Samtidig har den gamle uttalen blitt overtatt av diftongen au. Tidlige tegn på itakismen kan ses i tekster allerede fra 1200-tallet, der enkelte trykksvake ord som fyrir («for») og yfir («over») i blant kunne skrives firir og ifir. Det er foreslått at de nordvestlige dialektene kan ha opprettholdt skillet mellom i og y i flere århundrer etter at de falt sammen ellers på øya.
Overgangen fra norrøn ǿ/œ (lang ø) til lang æ i tidlig islandsk representerer også avrunding eller dragning mot i, men i dette tilfellet gjenspeiler også skriftspråket uttaleendringen, slik at bokstaven æ er gjennomført i skrift.

Andre språk

Engelsk gjennomførte avrunding av den gammelengelske y-lyden til i (eller e i sørøst) i mellomengelsk periode.
St. Goarshausen

St. Goarshausen er en by i delstaten Rheinland-Pfalz i Tyskland. Byen har 1585 innbyggere (2002). Tar man med landsbyene Ehrental, Wellmich og Heide, er innbyggertallet på over 2000. Stedet ligger innenfor Øvre Mellomrhindal som i 2002 ble oppført på UNESCOs verdensarvliste, og dessuten nær Lorelei-klippen.
ComicWiki

ComicWiki er et dansk, fritt tilgjengelig wiki-oppslagsverk om tegneserier. Comicwiki har altså en lignende oppbygning som Wikipedia, men skiller seg fra denne gjennom tematisk avgrensning og spesialisering. En del av artiklene på ComicWiki er utdypninger av den type emner som også finnes på Wikipedia (f.eks. Donald Duck, Asterix, Lucky Luke, Tintin og Blueberry), mens andre artikler er mer spesialiserte, slik at det ikke finnes en tilsvarende artikkel på Wikipedia (f.eks. Familien Ands stamtræ, Asterix erobrer Rom, Lucky Luke 1946-50, Tintin i Sovjet og Den unge Blueberry).
I Sverige er det et tilsvarende oppslagsverk i Seriewikin. I Norge finnes databasen Minetegneserier.
I'm Not Afraid to Move On

Melodi Grand Prix

Sangen er basert på en mastertape med tittelen «I'm Not Afraid», sunget av Håvard Sylte og komponert av VJ Strøm. Sistenevnte er trolig Vibeke Strøm, daværende manager til Jostein Hasselgård og eier av Zevs Productions, som ga ut låten på singel.   
Arve Furset videreutviklet «I'm Not Afraid» og skrev den om til «I'm Not Afraid to Move On», og krediterte samtidig Strøm under pseudonymet VJ Strøm. Furset sendte sangen inn til Melodi Grand Prix, og blant rundt 450 innsende bidrag ble «I'm Not Afraid to Move On» valgt ut som ett av tolv finalebidrag. Furset fikk sangeren Jostein Hasselgård til å framføre den.  
I finalen 1. mars 2003 vant sangen en klar seier med nesten 28 000 flere stemmer enn andreplassen «One» med Alfie. Etter seieren levnet imidlertid ikke norsk presse «I'm Not Afraid to Move On» store sjanser i den internasjonale finalen i Riga, og de mente sangen ikke var god nok.  
Utdypende artikkel: Melodi Grand Prix 2003

Eurovision Song Contest

Det norske bidraget gjorde imidlertid spådommene til skamme. I forkant av den internasjonale finalen i Riga lørdag 24. mai, fikk «I'm Not Afraid to Move On» mye positiv omtale. Norge var det 18. bidraget ut på scenen, etter Hellas, og før Frankrike.
I avstemningen endte Jostein Hasselgård på en fjerdeplass, Norges beste plassering siden 1996. Resultatet sikret også Norge en plass i finalen i Eurovision Song Contest året etter. 
Utdypende artikkel: Eurovision Song Contest 2003
Trixbox

Trixbox, tidligere kalt Asterisk@Home, er en tidligere Linux-distribusjon som var basert på Red Hat Enterprise Linux og CentOS. Den integrerte Asterisk, FreePBX og Flash Operator Panel (FOP) i en pakke. Trixbox lignet på Linux-distribusjonene AsteriskNOW! og Elastix i funksjonalitet.
Rumhold

Rumhold (død 20. juni 941) var fra 922 til sin død den åttende katolske biskop av Münster.

Bakgrunn

Rumhold nedstammet sannsynligvis fra en opprinnelig frankisk familie. Den hadde av karolingerne blitt tildelt eiendommer i det erobrede Sachsen. Han tilhørte dermed den krets hvordra sener skulle utgå herrene av Plessen og og Haoldene. Denne gruppen var siden tidlig på 800-tallet ved svogerskapsforbindelser knyttet også til liudolfingerne. Rumold var sannsynligvis en slektning av sin forgjenger på bispestolen, biskop Nithard.
Intet er kjent om Rumholds liv forut før han ble utnevnt til biskop.

Biskop

Umiddelbart etter at hans forgjenger hadde forlatt bispeembedet, ble han etterfulgt av Rumhold. Utnevnelsen kom takket være sin slektning Henrik I, hvis politikk han også da støttet opp om.
I overleveringene berettes det om at det ved begynnelsen av hans episkopat var en stor komet å skue. Faktisk var det en slik komet å se, i 923, 925 eller i 928, ifølge astronomene. Fenomenet fant sted under en uvanlig streng vinter og en tid da landet ble herjet av ungarerne. 
Biskop Rumhold engasjerte seg for fred og for pleie av syke og fattige. Den strid som hadde pågått mellom hans forgjenger med domkapittelet i Münster og med stiftsadelen, klarte han å bilegge. Rumhold skjenket kapittelet en stor sum på 48 pund gull. Domherrene stiftet gullet slik at det betalte et årlig soningsmåltid, noe som kan belegges å ha pågått helt frem til 1400-tallet. Da ble stiftelsen omgjort til ren pengeytelse. 
Biskop Rumhold deltok i året 932 på den store synode i Erfurt. Her deltok også kong Henrik I. Men fra de senere år av kongens liv mangler det holdepunkter for at biskop Rumhold deltok ved slike foranstaltninger. Det skyldes muligens at det ikke er blitt funnet noen deltakerlister. Dermed er det også uklart om biskop Rumold deltok da Otto I ble valgt til konge. Det er også usikkert på om det var han som på kongens oppdrag bragte med seg relikvier fra Italia til Magdeburg.
Stortingsvalget 1838

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 67 stortingsrepresentanter. 5-14 valgmenn skulle velge én stortingsrepresentant, 15-24 skulle velge to, 25-34 valgte tre, flere enn 34 valgte fire.
Kjøpstedene var oppdelt i 18 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sandefjord, Porsgrunn, Grimstad, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Østerrisør stemte for første gang som kjopsted, med egen stortingsrepresentant. Bratsberg amt og Nordre Trondhjems amt hadde fire stortingsrepresentanter hver, én flere enn ved de tidligere valgene.
Den totale folkemengden var anslått til 1 235 450, 69 737 hadde stemmerett. Av disse stemte 34 989. 323 valgting i landdistriktene utpekte totalt 810 valgmenn. 22 valgting i byene utpekte totalt 130 valgmenn. Valgmannstingene ble holdt i perioden 3. juli 1838 til 8. november 1838.

Politikk

Det 9. ordentlige storting vedtok Håndverksloven som blant annet innebar at laugsvesenet opphørte og at streik ble lovlig.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Mediearkeologi

Mediearkeologi er et fagfelt innenfor humaniora som undersøker medienes historie. Til forskjell fra tradisjonell mediehistorie, som i hovedsak undersøker enkeltmediers historie, har mediearkeologien teoretiske røtter i den franske filosofen Michel Foucault og hans forståelse av arkeologi. Sentrale mediearkeologiske forskere er Friedrich Kittler, Lori Emerson, Shannon Mattern, Wolfgang Ernst, Jussi Parikka og Siegfried Zielinski.